Išrašas

LIETUVOS RESPUBLIKOS SEIMO

SOCIALINIŲ REIKALŲ IR DARBO komitetas

POSĖDŽIO PROTOKOLAS

2016 m. birželio 20 d. Nr. 103-P-41

SVARSTYTA: Seimo kanceliarijos Teisės departamento išvada dėl Užimtumo įstatymo projekto Nr. Xiip-3240(2).

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo kanceliarijos Teisės departamentas, 2016-05-17	Įvertinę įstatymo projekto atitiktį Konstitucijai, įstatymams ir teisės technikos taisyklių reikalavimams, teikiame šias pastabas bei pasiūlymus:
1.1.	Seimo kanceliarijos Teisės departamentas, 2016-05-17	1	Atsižvelgiant į tai, kad įstatymo projektu įgyvendinami Europos Sąjungos teisės aktai, nurodyti šio įstatymo priede, įstatymo projekto 1 straipsnis turi būti papildytas 5 dalimi su nuoroda į įstatymo priedą.	Pritarti.
1.2.	Seimo kanceliarijos Teisės departamentas, 2016-05-17	3	1	1	Įstatymo projekto 3 straipsnio 1 dalies 1 punkte ir kitur įstatymo projekto tekste reikėtų tikslinti formuluotę „kitų darbo santykiams prilygintų teisinių santykių pagrindu“, joje atsisakyti žodelio „kitų“ ir taip tarpusavyje suderinti šio įstatymo projekto bei kartu teikiamo Lietuvos Respublikos darbo kodekso patvirtinimo, įsigaliojimo ir įgyvendinimo įstatymo projektu Nr. XIIP-3234(2) tvirtinamo Darbo kodekso (toliau – Darbo kodeksas) 182 straipsnio 2 dalies bei kitų normų nuostatas.	Pritarti.
1.3.	Seimo kanceliarijos Teisės departamentas, 2016-05-17	4	3	11	Įstatymo projekto 4 straipsnio 3 dalies 11 punktas redaguotinas ištaisant gramatinę klaidą – vietoj žodžio ,,iri“ įrašant jungtuką ,,ir“.	Pritarti.
1.4.	Seimo kanceliarijos Teisės departamentas, 2016-05-17	6	1	5	Tikslintinas įstatymo projekto 6 straipsnio 1 dalies 5 punktas – vietoj žodžių ,,treneris nėra sudaręs sutarties dėl trenerio darbo“ įrašytini žodžiai ,,treneris nėra sudaręs darbo sutarties dėl trenerio darbo“.	Pritarti.
1.5.	Seimo kanceliarijos Teisės departamentas, 2016-05-17	9	8	Atsižvelgiant į Administracinių nusižengimų kodekso 26 straipsnį, siūlytina patikslinti įstatymo projekto 9 straipsnio 8 punktą ir prieš žodį ,,nuobaudą“ įrašyti žodį ,,administracinę“.	Pritarti.
1.6.	Seimo kanceliarijos Teisės departamentas, 2016-05-17	10	4	Įstatymo projekto 10 straipsnio 4 dalies siūlytina atsisakyti, nes ji nenustato teisės normų, o tik teikia nuorodą į kitus įstatymus.	Nepritarti.	Esama nuostata suteikia aiškumo savanorišką praktiką atliekantiems asmenims.
1.7.	Seimo kanceliarijos Teisės departamentas, 2016-05-17	15	1	4	Įstatymo projekto 15 straipsnio 1 dalies 4 punkte numatyta, kad Socialinės apsaugos ir darbo ministerija įgyvendina žmogiškųjų išteklių plėtros politiką. Siūlomas reguliavimas svarstytinas, atsižvelgiant į tai, kad, visų pirma, pagal Vyriausybės įstatymo 29 straipsnio 1 dalį ministerija steigiama formuoti valstybės politiką, taip pat organizuoti, koordinuoti ir kontroliuoti jos įgyvendinimą ministrui pavestose valdymo srityse. Valstybės politikos įgyvendinimo funkcijos ministerijai gali būti pavestos tik įstatymų nustatytais atvejais ir nustatytam terminui. Antra, pažymėtina, kad atsižvelgiant į Lietuvos Respublikos profesinio mokymo įstatymo nuostatas žmogiškųjų išteklių plėtros politikos formavimas yra priskirtas Lietuvos Respublikos ūkio ministro valdymo sričiai. Taigi, siūlomos nuostatos tikslintinos minėtais aspektais.	Pritarti.	Išbraukti įstatymo projekto 15 straipsnio 1 dalies 4 punktą: „4) įgyvendina žmogiškųjų išteklių plėtros politiką;“. Atitinkamai būtina patikslinti punktų numeraciją.
1.8.	Seimo kanceliarijos Teisės departamentas, 2016-05-17	16	3	9	Įstatymo projekto 16 straipsnio 3 dalies 9 punkte numatyta, kad Lietuvos darbo birža „suderinusi su Socialinės apsaugos ir darbo ministerija, likviduoja ar reorganizuoja teritorines darbo biržas, koordinuoja, kontroliuoja jų veiklą ir jai metodiškai vadovauja;“. Atsižvelgiant į tai, kad iš siūlomo teisinio reguliavimo darytina išvada, jog teritorinės darbo biržos būtų steigiamos vadovaujantis Lietuvos Respublikos biudžetinių įstaigų įstatymo nuostatomis, įstatymo projekto 16 straipsnio 3 dalies 9 punkto nuostata derintina su Lietuvos Respublikos biudžetinių įstaigų įstatymo 14 ir 15 straipsnių nuostatomis, reguliuojančiomis biudžetinių įstaigų reorganizavimą ir likvidavimą. Pažymėtina, kad biudžetinės įstaigos gali būti ir pertvarkomos.	Pritarti.	Siūloma išbraukti įstatymo projekto 16 straipsnio 3 dalies 9 punktą: „9) suderinusi su Socialinės apsaugos ir darbo ministerija, likviduoja ar reorganizuoja teritorines darbo biržas, koordinuoja, kontroliuoja jų veiklą ir jai metodiškai vadovauja;“ Atitinkamai būtina patikslinti punktų numeraciją.
1.9.	Seimo kanceliarijos Teisės departamentas, 2016-05-17	22	1	2	Svarstytina, ar įstatymo projekto 22 straipsnio 1 dalies 2 punkte, prie išimtyje nurodytų subjektų nereikėtų nurodyti žemės ūkio valdos partnerių (žiūr.: įstatymo projekto 7 straipsnio 3 punktą).	Pritarti.	Siūloma įstatymo projekto 22 straipsnio 1 dalies 2 punktą išdėstyti taip: „2) nėra savarankiškai dirbantis asmuo, išskyrus asmenį, vykdantį šio įstatymo 5 straipsnio 3 punkte nurodytą veiklą pagal paslaugų kvitus teikiant žemės ūkio ir miškininkystės paslaugas, asmenį, kuris yra užimtas šio įstatymo 7 straipsnio 3–7 punktuose nurodytomis veiklomis, ir asmenį, kuris yra individualios įmonės, mažosios bendrijos, tikrosios ūkinės bendrijos ar komanditinės ūkinės bendrijos, kuri laikinai nevykdo veiklos ir apie tai yra informavusi mokesčių administratorių centrinio mokesčių administratoriaus nustatyta tvarka, savininkas arba mažosios bendrijos narys ar tikrosios ūkinės bendrijos ar komanditinės ūkinės bendrijos tikrasis narys arba Juridinių asmenų registre suteiktą likviduojamos ar bankrutuojančios individualios įmonės, mažosios bendrijos, tikrosios ūkinės bendrijos ar komanditinės ūkinės bendrijos statusą turinčios individualios įmonės savininkas ar mažosios bendrijos narys, ar tikrosios ūkinės bendrijos ar komanditinės ūkinės bendrijos tikrasis narys, ir asmenį, įregistravusį ūkinius gyvūnus, kuris neturi ūkininko statuso ar nėra ūkininko partneris arba nėra įregistravęs žemės ūkio veiklos subjektas valdos ar nėra žemės ūkio valdos partneris;“. Atitinkamai būtina patikslinti įstatymo projekto 24 straipsnio 4 dalies 2 punktą dėl bedarbio statuso panaikinimo: „2) bedarbis įregistruoja ūkininko ūkį Ūkininkų ūkių registre ar tampa ūkininko partneriu arba įregistruoja žemės ūkio veiklos subjektu valdą Lietuvos Respublikos žemės ūkio ir kaimo verslo registre ar tampa žemės ūkio valdos partneriu;“ Atsižvelgiant į tai, jog nėra aiškumo ar ūkininko partneris ar žemės ūkio valdos partneris yra laikomi vykdančiu individualią žemės ūkio veiklą, siūloma patikslinti įstatymo projekto 8 straipsnį ir jį išdėstyti taip: ,,8 straipsnis. Individuali žemės ūkio veikla Individuali žemės ūkio veikla – tai veikla, kurią vykdo fizinis asmuo, teisės aktų nustatyta tvarka įregistravęs žemės ūkio valdą, ūkininko ūkį ar ūkinius gyvūnus, arba tapęs ūkininko partneriu ar žemės ūkio valdos partneriu.“.
1.10.	Seimo kanceliarijos Teisės departamentas, 2016-05-17	24	4	1	Įstatymo projekto 24 straipsnio 4 dalies 1 punkte nustatytą išimtį, kuri apibrėžta formuluote „išskyrus dalyvavimą <...> juridiniame asmenyje“ reikėtų tikslinti, nes šioje nuostatoje nurodytos veiklos nėra darbo santykiai ar kiti darbo santykiams prilyginti santykiai, todėl negali būti apibrėžiamos kaip šių santykių išimtis.	Nepritarti.	Įstatymo projekto 24 straipsnio 4 dalies 1 punkto formuluotė „išskyrus dalyvavimą įdarbinimo subsidijuojant ir darbo įgūdžių įgijimo rėmimo priemonėse,“ suteikia aiškumo, kad dalyvaujant minėtose priemonėse su asmenimis darbdaviai sudaro darbo sutartis, t.y. atsiranda darbo santykiai, tačiau bedarbio statusas jiems nėra nutraukiamas, bet sustabdomas. Pritarus Teisės departamento 1.9. pastabai, atitinkamai būtina patikslinti įstatymo projekto 24 straipsnio 4 dalies 2 punktą dėl bedarbio statuso panaikinimo: „2) bedarbis įregistruoja ūkininko ūkį Ūkininkų ūkių registre ar tampa ūkininko partneriu arba įregistruoja žemės ūkio veiklos subjektu valdą Lietuvos Respublikos žemės ūkio ir kaimo verslo registre ar tampa žemės ūkio valdos partneriu;“
1.11.	Seimo kanceliarijos Teisės departamentas, 2016-05-17	24	4	7	Atsižvelgiant į tai, kad pagal projekto 31 straipsnio 1 dalį, individualiame užimtumo veiklos plane numatoma bedarbio atsiskaitymo už savarankišką darbo paiešką vykdymo tvarka, siūlytina patikslinti įstatymo projekto 24 straipsnio 4 dalies 7 punktą ir vietoj žodžių ,,pažeidžia atsiskaitymo už darbo paiešką tvarką“ įrašyti žodžius ,,pažeidžia atsiskaitymo už savarankiško darbo paiešką tvarką“.	Pritarti.
1.12.	Seimo kanceliarijos Teisės departamentas, 2016-05-17	35	4	4	Tikslintinas įstatymo projekto 35 straipsnio 4 dalies 4 punktas, kadangi atsakomybę už nelegalų darbą numato šio įstatymo 56 straipsnis. Be to, darbdaviai gali pažeisti ir šio įstatymo 57 ir 58 straipsnio nuostatas. Kartu atkeiptinas dėmesys į tai, kad šiame punkte pateikta nuoroda į Lietuvos Respublikos įdarbinimo per laikinojo įdarbinimo įmones įstatymą, kuris Darbo kodeksu pripažįstamas netekusiu galios.	Pritarti.	Siūloma 35 str. 4 d. 4 p. išdėstyti taip: „4) kurių vadovas ar kitas atsakingas asmuo neturi galiojančios baudos, paskirtos už šio įstatymo 56, 57 ir 58 straipsniuose nustatytus pažeidimus, ir (ar) administracinės nuobaudos, skirtos pagal Lietuvos Respublikos administracinių nusižengimų kodeksą už nelegalų darbą, arba turi ne daugiau negu vieną galiojančią administracinę nuobaudą pagal šį kodeksą už darbo įstatymų, darbuotojų saugos ir sveikatos norminių teisės aktų, nelaimingo atsitikimo darbe nuslėpimą, nustatytos pranešimo ir ištyrimo tvarkos, darbo užmokesčio apskaičiavimo ir mokėjimo tvarkos, darbo laiko apskaitos, Lietuvos Respublikos įdarbinimo per laikinojo įdarbinimo įmones įstatymo laikinųjų darbuotojų darbo sąlygų bei komercinės ar ūkinės veiklos tvarkos pažeidimus.“
1.13.	Seimo kanceliarijos Teisės departamentas, 2016-05-17	37, 44	17, 7	3, 5	Įstatymo projekto 37 straipsnio 17 dalies 3 punkte ir 44 straipsnio 7 dalies 5 punkte prieš žodį ,,darbo biržos“ įrašytinas žodis ,,teritorinės“.	Pritarti.
1.14.	Seimo kanceliarijos Teisės departamentas, 2016-05-17	38	1	Įstatymo projekto 38 straipsnio 1 dalis tikslintina kalbos požiūriu, nes iš joje įtvirtintos formuluotės neaišku, kaip turėtų būti taikoma išimtis dėl mokymo stipendijos mokėjimo – ar ji nemokama tik tuomet, kai mokamas darbo užmokestis ar visais atvejais pagal 38 straipsnio 1 dalį.	Pritarti.	Siūloma 38 str. 1 d. išdėstyti taip: „1. Įdarbinimas pagal pameistrystės darbo sutartį gali būti organizuojamas asmenims, kurie dalyvauja profesiniame mokyme taikant pameistrystės formą šio įstatymo 37 straipsnyje nustatyta tvarka, išskyrus mokymo stipendijos mokėjimą. Šio įstatymo 37 straipsnyje nurodyta mokymo stipendija nemokama, kai asmeniui, atsižvelgiant į dirbtas valandas, mokamas darbo užmokestis pagal pameistrystės darbo sutartį.“
1.15.	Seimo kanceliarijos Teisės departamentas, 2016-05-17	41	5	4	Įstatymo projekto 41 straipsnio 5 dalies 4 punkte reikėtų ištaisyti gramatinę klaidą – vietoj žodžio ,,priklausiančio“ įrašyti žodį ,,priklausančio“.	Pritarti.
1.16.	Seimo kanceliarijos Teisės departamentas, 2016-05-17	44	8	Įstatymo projekto 44 straipsnio 8 dalyje numatyta, kad subsidijos gavėjas, be kita ko, neturi teisės suvaržyti teises į už subsidiją darbo vietai steigti įgytą turtą. Svarstytina, ar šis reikalavimas neturėtų būti nustatytas kaip savarankiška norma ir taikomas ne tik subsidijos gavėjui, bet ir priimant teismų sprendimus dėl laikinųjų apsaugos priemonių taikymo bei turtinių reikalavimų tenkinimo, o taip pat vykdant teismų sprendimus.	Pritarti.
1.17.	Seimo kanceliarijos Teisės departamentas, 2016-05-17	54	1	Įstatymo projekto 54 straipsnio 1 dalyje brauktinas žodis ,,Nurodytoms“.	Pritarti.
1.18.	Seimo kanceliarijos Teisės departamentas, 2016-05-17	56	2	2	Įstatymo projekto 56 straipsnio 2 dalies 2 punkte vietoj žodžio ,,kitais“ įrašytinas žodis ,,kitai“.	Pritarti.
1.19.	Seimo kanceliarijos Teisės departamentas, 2016-05-17	56	3	3	Atsižvelgiant į įstatymo projekto 56 straipsnio 1 dalies 2 punkte įvestą trumpinį, siūlytina įstatymo projekto 56 straipsnio 2 dalies 3 punkte vietoj žodžių ,,trečiosios valstybės piliečio“ įrašyti žodžius ,,trečiosios šalies piliečio“.	Pritarti.	Atitinkamai siūloma patikslinti visame įstatymo projekto tekste.
1.20.	Seimo kanceliarijos Teisės departamentas, 2016-05-17	56, 57, 58	4, 5, 2, 3	Įstatymo projekto 56 straipsnio 4 ir 5 dalyse, 57 straipsnio 2 dalyje, 58 straipsnio 3 dalyje formuluotės „iš savo ar kitų <...> gautų duomenų“ brauktinos kaip perteklinės ir apsunkinančios teisės normas.	Pritarti.
1.21.	Seimo kanceliarijos Teisės departamentas, 2016-05-17	56	7	Įstatymo projekto 56 straipsnio 7 dalyje nustatytas reguliavimas, kai už baudų sumokėjimą rangovas, kai darbdavys yra subrangovas, atsako subsidiariai, yra nesuderinamas su administracinės atsakomybės esme, todėl tikslintinas atsižvelgiant į toliau nurodytus argumentus. Subsidiari atsakomybė yra civilinės atsakomybės institutas, kai yra galimi du civilinės atsakomybės subjektai, kuriems gali būti reiškiamas tam tikras reikalavimas. Tokiu atveju kreditoriaus reikalavimas pirmiausia turi būti reiškiamas skolininkui, ir tik tuomet, kai šis atsisako vykdyti prievolę ar jos neįvykdo per nustatytą terminą, kyla antrojo – subsidiariai atsakingo asmens pareiga tenkinti kreditoriaus reikalavimą vietoj pagrindinio skolininko. Tuo tarpu administracinė nuobauda yra valstybės prievartos priemonė, taikoma konkrečiam asmeniui, pažeidusiam valstybės nustatytą valdymo tvarką, jam nustatytus privalomus reikalavimus. Administracinės nuobaudos paskirtis yra baudžiamoji, o ne kompensacinė, todėl joks kitas subjektas negali įvykdyti (visiškai ar iš dalies) administracinės nuobaudos, paskirtos pažeidimą padariusiam asmeniui, nes priešingu atveju administracinė nuobauda, kaip priemonė, skirta pažeidimą padariusiam asmeniui nubausti, jam auklėti ir užkirsti kelią tokiems pažeidimams ateityje, netektų prasmės. Pažymėtina, kad jeigu už įstatyme numatyto įpareigojimo įvykdymą yra atsakingi keli asmenys ir jie yra pripažinti kaltais už tokio įpareigojimo neįvykdymą, administracinė nuobauda skirtina kiekvienam iš jų atskirai. Šiame kontekste atkreiptinas dėmesys į tai, kad Seime yra užregistruotas Lietuvos Respublikos valstybinės darbo inspekcijos įstatymo Nr.IX-1768 121 straipsnio pakeitimo įstatymo projektas Nr. XIIP-4233, kuriame siūloma išspręsti rangovo, kai darbdavys yra subrangovas, administracinę atsakomybę.	Pritarti.	Siūloma pakeisti įstatymo projekto 56 straipsnio 7 dalį ir ją išdėstyti taip: „7. Jeigu darbdavys, nelegaliai įdarbinęs trečiosios šalies pilietį tam tikram darbui, yra subrangovas, tiesioginis jo rangovas yra subsidiariai atsakingas už šio straipsnio 5 dalies 2–54 punktuose nurodytų piniginių įpareigojimų įvykdymą, išskyrus atvejį, kai jis raštu iš subrangovo pareikalavo pateikti trečiųjų šalių piliečių įdarbinimo dokumentus, nurodytus šio straipsnio 2 dalyje, ir ėmėsi priemonių jų teisingumui patikrinti. Jeigu rangovas ar kiti subrangovai žinojo apie tai, kad darbdavys nelegaliai įdarbinęs trečiosios šalies pilietį, jie taip pat yra subsidiariai atsakingi už šio straipsnio 5 dalies 2–54 punktuose nurodytų piniginių įpareigojimų įvykdymą. Subsidiari rangovo ar kitų subrangovų atsakomybė reiškia tai, kad tiek Valstybinė darbo inspekcija, tiek nelegaliai dirbęs trečiosios šalies pilietis turi teisę nukreipti savo piniginį reikalavimą į juos ne vėliau kaip per 3 mėnesius nuo tos dienos, kada suėjo jų piniginio reikalavimo darbdaviui terminas, tačiau darbdavys jų piniginio reikalavimo nepatenkino arba patenkino ne visiškai. Valstybinė darbo inspekcija taip pat skiria baudą rangovui nuo 868 iki 2 896 eurų už kiekvieną nelegaliai dirbusį trečiosios šalies pilietį, išskyrus atvejį, kai rangovas raštu iš subrangovo pareikalavo pateikti trečiųjų šalių piliečių įdarbinimo dokumentus, nurodytus šio straipsnio 2 dalyje, ir ėmėsi priemonių jų teisingumui patikrinti. Tokie patys veiksmai, padaryti rangovo, jau bausto už šį pažeidimą per pastaruosius 3 metus, užtraukia baudą rangovui nuo 2 896 iki 5 792 eurų už kiekvieną nelegaliai dirbusį trečiosios šalies pilietį.“ Atitinkamai tikslintina įstatymo projekto 56 straipsnio 10 dalis, šioje dalyje pateikiant nuorodą į įstatymo projekto 56 straipsnio 7 dalį.
1.22.	Seimo kanceliarijos Teisės departamentas, 2016-05-17	57	1	4	Įstatymo projekto 56 straipsnio 2 dalyje numatytos sąlygos, kurias vykdantis darbdavys nelaikomas pažeidusiu šio straipsnio 1 dalies 2 punkte nustatytą trečiųjų šalių piliečių įdarbinimo tvarką. Įstatymo projekto 57 straipsnio 1 dalyje apibrėžti įdarbinimo tvarkos pažeidimais laikomi darbdavio, įdarbinusio trečiosios šalies pilietį, veiksmai. Svarstytina, ar įstatymo projekto 57 straipsnio 1 dalies 4 punkto reikalavimai neturėtų būti tarpusavyje suderinti su įstatymo projekto 56 straipsnio 2 dalies nuostatomis, nes antraip gali kilti neaiškumų kvalifikuojant veikas.	Pritarti.	Siūloma išbraukti 57 straipsnio 1 dalies 4 punktą: „4) nevykdo kitų Lietuvos Respublikos įstatyme „Dėl užsieniečių teisinės padėties“ ir jo įgyvendinamuosiuose teisės aktuose nustatytų pareigų, susijusių su užsieniečių įdarbinimu, su jais sudarytų darbo sutarčių vykdymu ar jų nutraukimu.“
1.23.	Seimo kanceliarijos Teisės departamentas, 2016-05-17	58	3	2	Įstatymo projekto 58 straipsnyje reguliuojamas nedeklaruotas darbas ir atsakomybė už jį, todėl svarstytina, ar šio straipsnio 3 dalies 2 punkte vietoj nuostatos „nelegaliai dirbantį asmenį“ neturėtų būti nurodyta „pažeidimą“.	Pritarti.

Komiteto pirmininkė	Kristina Miškinienė